[{"text_idx": "#000000", "text": "Mallorkako euskal sukaldaritzaren enbaxadoreetakoa dugu. Txikia zela, ostalaritza mamitu zuenetik gurasoen tabernan, etengabe aritu da berrikuntzak egiten, bai sukaldaritzan, bai hedabide digitaletan. Gaur egun, izarra dugu horietan, eta milaka eta milaka jarraitzaile ditu TikTok edo Instagram plataformetan."}, {"text_idx": "#000001", "text": "Sukaldaritzarekiko grina gurasoenean piztu zitzaion: \u201c\u2019Antonio\u2019 Tabernan jaio zen gastronomiarekiko maitasuna, gurasoek Donostian kudeatzen zuten negozioa baitzen hura. Aitak jarri zion izen hori; horregatik, txikitan hasi nintzen tabernan. Beti egon naiz lapiko artean, amarekin batera, barran eta ostalaritzan sartuta\u201d."}, {"text_idx": "#000002", "text": "Hain zuzen ere, garai hartako erreferente bihurtu zen 1969ko uztailaren 7an inauguratutako establezimendu hura: mini berriak, hirugiharrez bildutako otarrainxkak edo ganba gaineztatuak zerbitzatzen zituzten. \u201cMerkatuko sukaldea zen, itsaskiak falta ez ziren lekua\u201d, dio Royok."}, {"text_idx": "#000003", "text": "Gero, \u2018Arzak\u2019 jatetxeko \u2018stagier\u2019 bezala \u201clehen ikaslea\u201d izan zelakoan dago. Luis Irizarri buruz, honakoa dio: \u201cBizitzako baloreak irakatsi zizkidan. Michelin izarra lortu nuen Madrilgo Euskal Etxean 1985ean, berarekin sukaldari nagusi nintzela. Ondoren, \u2018Casa Nicola\u0301s\u2019 donostiarra bezalako etxe mitikoetatik igaro nintzen, Balear Uharteetarako bideari heldu nion arte, \u2018Porto Pi\u2019 jatetxea zabaltzeko. Han \u2018makaron\u2019 preziatua lortu nuen\u201d."}, {"text_idx": "#000004", "text": "Urte gutxi batzuk igaro ostean, Interneten murgildu zen, bere nortasun kuriosoa zela bide: \u201cErrezetekin webgune digitala egitea bururatu zitzaigun. Hasieran gogorra izan zen, inork ulertzen ez zuelako. Horrela sortu genuen \u2018A fuego lento\u2019 webgunea. Milaka erabiltzaile ditut hilero, eta sukaldari komunitatea sortu dugu Estatu osoan\u201d, dio pozik. Gaur egun, sare sozialetako sukaldaritza-izarretakoa dugu. Egunero milaka jarraitzailek ikusten dituzte bere bideo-errezetak eta sukaldaritzaren inguruko gaurkotasuna."}, {"text_idx": "#000005", "text": "Honez gain, Royo aitzindaria izan da \u2018Canal Cocina\u2019 telebista-katean euskal errezetak egiten, eta gaur egun, gastronomia-aholkularitzan eta prestakuntzan dihardu. Duela urte batzuetatik hona behar duten pertsonei ikastaroak egiteaz gain erreformatorioetan edo espetxean, jantoki soziala sortu du Mallorcan, non COVID-19aren pandemian ehunka sukaldari bildu zituen."}, {"text_idx": "#000007", "text": "Euskal sukaldaritzak izan duen bilakaeraz galdetuta, Balear Uharteetako distantziatik egin du gogoeta. \u201cKanpoko gauzak\u201d hartzen eta aplikatzen \u201coso ona\u201d izan dela dio: \u201cBeste gauza batzuetan baino irekiagoa egon da; politikoki beltzagoa zen garaietan sukaldaritza aurreratua zihoan\u201d. Dena den, euskal sukaldarien \u201ceskuzabaltasun falta\u201d baieztatu du Royok: \u201cKostata erakutsi dio jendeari \u2018kuadrillatik kanpo\u2019\u201d."}]